Diari Oficial de la Generalitat Valenciana


Sumari del DOGV 3342, del 01-10-1998 (1998/8278)

Bases del concurs d'avantprojectes per a la construcció d'instal·lacions esportives turístiques en el Pla Especial d'Usos i Infraestructures de Benidorm-Finestrat.
-------------------------------------------------------------------------------------------------------------------------------------------------------------------

### Dades del document

Número de DOGV
:   3342

Data del DOGV
:   01-10-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/8278


Data del document
:   01-09-1998

Organisme emissor
:   Sociedad Parque Tematico de Alicante, SA

Tipus de document
:   Anunci

Descriptors 

:   * Benidorm
    * Finestrat
    * instal·lació esportiva
    * turisme
    * licitació
    * oci
    * edifici

Bases del concurs d'avantprojectes per a la construcció d'instal·lacions esportives turístiques en el Pla Especial d'Usos i Infraestructures de Benidorm-Finestrat. [1998/Q8278]
  
Parc Temàtic d'Alacant, SA
  
Per Acord de la Comissió Executiva d'1 de setembre de 1998, de la Societat Parc Temàtic d'Alacant, SA, es fan públiques les bases del concurs d'avantprojectes per a la construcció d'instal·lacions esportives turístiques en el Pla Especial d'Usos i Infraestructures de Benidorm-Finestrat.
  
1. Entitat convocant
  
Aquest concurs el convoca la Societat Parc Temàtic d'Alacant.
  
2. Objecte del concurs
  
L'objecte del concurs és l'elecció d'un avantprojecte a partir del qual es realitze el projecte bàsic corresponent, el d'execució i la direcció d'obra per a la construcció d'instal·lacions esportives turístiques, d'acord amb el programa de necessitats adjunt, a la zona esportivoturística, àrea NNED-2, del Pla Especial Director d'Usos i Infraestructures Àrea Parc Temàtic Benidorm-Finestrat (d'ara en avant pla especial), d'una superfície de 175.000 metres quadrats. D'aquesta manera es dóna resposta a les demandes de les activitats recreatives i esportives i de l'ús hoteler derivades de l'oferta turística que hi ha a la comarca de la Marina.
  
3. Tipus de concurs
  
Aquest concurs es convoca a nivell d'avantprojectes d'arquitectura i haurà de donar resposta, per una banda, a un programa amb uns usos específics i, per una altra, a la integració de l'actuació al seu entorn.
  
4. Forma de concurs
  
El procediment de participació s'estableix en dues fases o nivells:
  
- Fase I, en la qual intervindran tots els arquitectes o equips que hagen presentat les propostes.
  
La documentació es presentarà de forma anònima amb un lema, en plafons i en sobre tancat.
  
No s'hi admetrà cap material annex ni documentació gràfica al marge de l'estrictament sol·licitada (maquetes, fotografies, etcètera).
  
- Fase II, en la qual competiran els cinc concursants seleccionats de la fase anterior.
  
5. Concursants
  
Podran participar en aquest concurs tots els arquitectes superiors que complisquen els requisits legals que exigisca la titulació esmentada en el moment de la inscripció, sense condicions restrictives d'estatut o nacionalitat.
  
La inscripció es podrà fer a títol individual o formant un equip, en aquest cas caldrà declarar el nom i la professió de cada un dels components d'aquest equip, i s'entendrà que cada component únicament ho podrà ser d'un dels equips que concórreguen al concurs. Cada concursant o equip de concursants solament podrà lliurar un treball.
  
Si es presenten equips multidisciplinars al concurs, hauran d'estar encapçalats per un arquitecte superior.
  
6. Incompatibilitats
  
No podran participar en aquest concurs el membres del jurat ni els familiars d'aquests fins al tercer grau, ni els associats d'aquells. Seran aplicables les incompatibilitats establides legalment. En particular, no podran concórrer al concurs el personal al servei de l'entitat convocant.
  
7. Jurat
  
Estarà compost pels membres següents:
  
- El president de la Societat Parc Temàtic d'Alacant, o persona en qui delegue.
  
- El president executiu de l'Agència Valenciana de Turisme, o persona en qui delegue.
  
- El subsecretari d'Urbanisme i Ordenació Territorial, o persona en qui delegue.
  
- Un representant de l'Ajuntament de Benidorm.
  
- Un representant de la Societat Parc Temàtic d'Alacant.
  
- Un representant de la Direcció General d'Esports.
  
- Un representant de l'Agència Valenciana de Turisme.
  
- Un representant del Col·legi Territorial d'Arquitectes d'Alacant.
  
- Un arquitecte superior designat per la Societat Parc Temàtic d'Alacant, entre els proposats pels concursants.
  
Tots ells amb veu i vot.
  
Actuarà com a president el president de la Societat Parc Temàtic d'Alacant. Si hi ha empat en les decisions col·legiades del jurat, tindrà vot de qualitat.
  
Actuarà com a vicepresident el president executiu de l'Agència Valenciana de Turisme.
  
Actuarà com a secretari el president executiu de l'Agència Valenciana de Turisme o la persona en qui delegue. En cas de delegació en persona que no forme part del jurat segons la llista anterior, aquesta actuarà amb veu i sense vot.
  
Es recomana que les diverses entitats que estiguen representades al jurat nomenen com a representants persones que, trobant-se al servei d'aquestes, tinguen la titulació d'arquitecte superior.
  
8. Calendari
  
El concurs es distribuirà per etapes amb les dates límit següents:
  
- Inscripció i lliurament de documentació: 20 dies comptadors des del dia 1 d'octubre de 1998.
  
- Presentació de la fase I: 50 dies.
  
- Decisió del jurat de la fase I: 7 dies després de tancar-se el termini de presentació de la fase I.
  
- Presentació de la fase II: 65 dies.
  
- Decisió definitiva: 7 dies després de tancar-se el termini de presentació de la fase II.
  
El còmput dels terminis expressats es realitzarà sempre per dies naturals des de l'endemà de l'acabament del termini anterior.
  
9. Col·legi Territorial d'Arquitectes d'Alacant
  
El Col·legi Territorial d'Arquitectes d'Alacant col·labora en el desenvolupament d'aquest concurs mitjançant la difusió entre els seus col·legiats, i també entre el diversos col·legis oficials de la comunitat autònoma i de la resta d'Espanya. Intervindrà en el procés selectiu a través de la presència d'un representant entre els membres del jurat. I podrà contribuir a la difusió dels diversos treballs presentats, si així ho considera oportú, mitjançant l'organització d'una exposició a aquest efecte.
  
10. Inscripcions
  
La inscripció tindrà lloc al Registre General de la Societat Parc Temàtic d'Alacant (carrer de Sant Ferran, 4, 4.ª, d'Alacant) o al de l'Agència Valenciana de Turisme (carrer de Churruca, 29, d'Alacant), en horari d'oficines de 09.00 a 13.00 hores, des del dia 1 d'octubre de 1998, en el termini de 20 dies naturals establit anteriorment, mitjançant un escrit adreçat al president de la Societat del Parc i identificat amb el lema sota el qual es presentarà la documentació, al qual caldrà adjuntar un resguard d'haver dipositat a les arques de la Societat la quota d'inscripció de 15.000 pessetes en efectiu o per gir postal i on haurà de constar la persona que es proposar per a representar els concursants al jurat.
  
A la recepció de la sol·licitud d'inscripció, juntament amb el document de pagament de la quota d'inscripció, s'enviarà al remitent un justificant de recepció amb la documentació del concurs.
  
11. Documentació que es lliura als concursants
  
La Societat del Parc facilitarà als concursants la documentació necessària per a poder desenvolupar el projecte, entre la qual s'inclourà un dossier amb les parts del pla especial que tinguen incidència sobre l'àrea afectada i aquella altra documentació, informes o estudis que haja elaborat la Societat convocant o a l'Agència Valenciana de Turisme a aquest efecte.
  
12. Acceptació de les bases
  
El fet d'inscriure's al concurs convocat implica, per part dels concursants, el coneixement i l'acceptació d'aquestes bases, cosa per la qual no podran impugnar-les una vegada formalitzada la inscripció.
  
13. Compliment del pla especial
  
Juntament amb les condicions establides en aquestes bases i en el plec de condicions tècniques, els projectes hauran d'adequar-se a les previsions contingudes en el pla especial en relació amb la zona que cal desenvolupar.
  
14. Consultes
  
Durant els set darrers dies del termini d'inscripció, els interessats podran efectuar en la Societat del Parc les consultes que consideren oportunes; les respostes a aquestes s'enviaran a tots els concursants durant els set dies següents.
  
15. Documentació que cal presentar pels concursants
  
La documentació que presenten els concursant haurà de contenir:
  
En un sobre lacrat:
  
- Identificació del concursant; si és un equip, identificació d'aquest i de l'arquitecte superior que l'encapçale.
  
- Declaració jurada de no estar incurs en causa d'incompatibilitat.
  
- Certificat que acredite la condició d'arquitecte superior del concursant.
  
Avantprojecte:
  
- Tres exemplars de l'avantprojecte que hauran de contenir:
  
Per a la fase I: el contingut del document manifestarà una idea general del conjunt de l'actuació. Es presentaran un màxim de 6 plànols en format A-0 amb el contingut mínim següent:
  
- Alçats i seccions que s'han de considerar.
  
- Ordenació general de la parcel·la amb indicació d'usos i fases E 1:1000.
  
- Plantes de les edificacions.
  
- Axonomètrica del conjunt E 1:1000.
  
- Plànol de situació i solució urbanística de l'ordenació del conjunt E 1:2000.
  
- Memòria justificativa o d'intencions, que almenys haurà d'incorporar la relació coordinació i afeccions amb l'estructura viària circumdant; relació de l'actuació amb el seu entorn i tractament i materials proposats.
  
- Pressupost desglossat per capítols.
  
- Un exemplar de l'avantprojecte amb format DIN A-3.
  
Els plànols d'un dels exemplars es presentaran sobre suport rígid.
  
No s'hi admetrà cap material annex ni documentació gràfica al marge de l'estrictament sol·licitada (maquetes, fotografies, etcètera).
  
Per a la fase II: el document definirà amb un major grau de detall la proposta realitzada. Es presentarà un nombre màxim total de vuit plànols en format A-0 que contindran:
  
- Alçats i seccions E 1:200.
  
- Definició d'edificacions i exteriors E 1:200.
  
- Definició d'instal·lacions esportives a l'aire lliure.
  
- Definició de materials i textures.
  
- Definició de jardins amb les característiques dels vegetals.
  
- Desenvolupament del pressupost per partides, per edificacions i per urbanització.
  
- Maqueta del projecte E 1:500.
  
Els plànols d'un dels exemplars es presentaran sobre suport rígid.
  
En la fase II la Societat Parc Temàtic d'Alacant podrà incorporar les condicions tècniques o urbanístiques que considere convenient, que seran de necessari compliment pels seleccionats en la redacció del document que cal presentar.
  
16. Pressupost
  
Es planteja un pressupost indicatiu de 7.106.794.346 de pessetes d'execució de la contracta, obres d'urbanització i construcció d'obres i instal·lacions, que haurà de ser degudament justificat en el nivell exigible per a la fase de l'avantprojecte.
  
17 Lliurament dels treballs
  
Els treballs es lliuraran en el termini indicat anteriorment, en l'horari d'oficines de 09.00 a 13.00 hores, al Registre de Societat Parc Temàtic d'Alacant o de l'Agència Valenciana de Turisme, amb un lema en la forma usual, acompanyats d'un sobre lacrat, sota el mateix lema, que incorporarà la documentació que s'assenyala expressament en l'article 15. Aquest lema figurarà a la part superior dreta de tots els plafons que es presenten.
  
S'indicarà expressament si hi ha el desig de mantenir l'anonimat en cas de no resultar premiat.
  
Els treballs que es presenten a la fase I s'hauran de presentar en igual forma però amb un lema distint de l'utilitzat a la fase I, a l'efecte de mantenir l'anonimat del document.
  
El lliurament dels treballs haurà de fer-se a mà, per persona interposada.
  
18. Jurat: constitució, funcions i decisió
  
Per a la fase I, l jurat es reunirà dins de la setmana següent a l'acabament del termini de presentació dels treballs i tindrà a càrrec seu les tasques següents:
  
- L'admissió definitiva, l'acta de la qual serà signada per tots els components, i en la qual figuraran, en aquest cas, els treballs no admesos amb expressió de les raons que hagen motivat l'exclusió en cada cas, i s'entendrà que només podran ser admesos els que s'ajusten a aquestes bases.
  
- El judici, de tal manera que les sessions seran sempre plenàries, constituïdes amb els titulars o amb els seus respectius suplents; per a un judici millor, podran demanar-se tots els assessoraments que es creguen oportuns, sense altre requisit que el d'unir a l'acta de la sessió els informes corresponents.
  
- La decisió, en l'acta del qual figurarà el dictamen raonat que el fonamente, cada membre del jurat podrà fer constar per separat les raons del seu vot; a l'acta de la decisió s'uniran les de les respectives sessions deliberants, i al conjunt se li donarà la publicitat que corresponga.
  
Per a la fase II, el jurat es reunirà dins de la setmana següent a l'acabament del termini de presentació dels treballs d'aquesta fase i tindrà les mateixes tasques que a la fase I.
  
En ambdós casos, la decisió del jurat tindrà la qualitat de proposta, a la fase I la selecció de concursants que passen a la fase II i a la fase II d'adjudicació del concurs, que s'elevarà al president de la Societat del Parc perquè acorde, en el primer cas, els concursants seleccionats i, en el segon, atorgue la decisió definitiva del concurs.
  
La decisió podrà consistir igualment en la proposta de declarar desert algun dels premis del concurs si els treballs presentats a aquest no compleixen la suficient qualitat a judici dels membres del jurat.
  
Totes les decisions del jurat seran irrevocables, definitives i inapel·lables.
  
19. Facultats del jurat
  
En tots aquells aspectes que no estiguen contemplats en aquestes bases, quedarà facultat el jurat per a resoldre'ls, i també pel que fa a totes les qüestions que puguen suscitar-se amb motiu d'aquest concurs, els acords d'aquest gaudiran de la presumpció d'interpretació autèntica d'aquestes bases.
  
20. Premis
  
Als cinc concursants seleccionats a la fase I per a passar a la fase II se'ls lliurarà un premi d'1.000.000 de pessetes.
  
A la fase II es lliuraran els premis següents: primer premi: 76.796.203 de pessetes o l'encàrrec del projecte bàsic de l'obra, el projecte d'execució i la direcció de l'obra; segon premi: 3.000.000 de pessetes; tercer premi: 2.000.000 de pessetes.
  
La Societat del Parc Temàtic d'Alacant concretarà després de la resolució de la decisió el contingut del primer premi dins de l'alternativa proposada.
  
La Societat Parc Temàtic d'Alacant notificarà, mitjançant fax, a tots els concursants, el mateix dia en què es produïsca la decisió del concurs, i també els premis corresponents d'acord amb aquest apartat, sense perjudici d'una posterior notificació per correu certificat.
  
21. Drets de propietat
  
Les idees contingudes en la documentació elaborada pels concursants són de la seua exclusiva propietat intel·lectual. No obstant això, la Societat Parc Temàtic d'Alacant, l'Agència Valenciana de Turisme i el Col·legi Territorial d'Arquitectes d'Alacant es reserven la possibilitat de realitzar exposicions o publicacions amb els treballs presentats.
  
Després de transcorregut un any des de la publicació del concurs, els autors dels projectes podran retirar-los dels locals de la Societat Parc Temàtic d'Alacant. Si no es retiren en el termini de 30 dies, la Societat podrà procedir-ne a la destrucció.
  
El treball guanyador de la fase II passarà a ser propietat de la Societat del Parc Temàtic d'Alacant la qual es reserva el dret d'utilització que s'estime més oportú, pel que fa a l'execució i la difusió d'aquest, sense que la Societat tinga l'obligació de pagar cap quantitat als autors si es decideix disposar, totalment o parcialment, de l'avantprojecte premiat.
  
22. Desenvolupament posterior
  
L'autor o autors de l'avantprojecte premiat en primer lloc, sempre que la Societat Parc Temàtic d'Alacant ho considere oportú, podran quedar encarregats de la redacció del projecte bàsic del corresponent projecte d'execució i de la direcció de les obres. La direcció de les obres i el projecte d'execució es podran compartir amb l'arquitecte o arquitectes que designe l'entitat convocant. Cas de no produir-se aquest encàrrec, el guanyador no tindrà dret a reclamar-ne la realització, però rebrà un premi de 12.590.271 de pessetes i la Societat podrà realitzar l'encàrrec o una altra persona o entitat d'acord amb l'expedient de contractació tramitat a aquest efecte.
  
La realització de les obres, construccions i instal·lacions, promoguda per l'Agència Valenciana de Turisme o una altra persona o entitat, s'encarregarà a l'empresa seleccionada a aquest efecte d'acord amb l'expedient de contractació tramitat a aquest efecte.
  
23. Legislació aplicable
  
Llei 13/1995, de 18 de maig, de Contractes de les Administracions Públiques, i totes les altres disposicions complementàries i d'aplicació.
  
24. Programa de necessitats
  
Dins de les limitacions del pla especial i d'aquest plec, els concursants tindran la llibertat per a modificar els usos i les superfícies establides en el programa d'instal·lacions, sempre que queden justificades en la coherència d'un disseny de conjunt i d'una intencionalitat de projecte.
  
Plec de condicions tècniques
  
Generalitats
  
1. Objectius
  
L'Agència Valenciana de Turisme, dins de les actuacions que està duent a terme a Benidorm, ha desenvolupat un estudi per a la construcció d'un complex turisticoesportiu en una àrea de 175.000 metres quadrats destinada a aquesta finalitat pel Pla Especial d'Usos i Infraestructures, àrea del Parc Temàtic, Benidorm-Finestrat (àrea NNED-2). En aquest estudi es defineixen les instal·lacions que hauran d'incloure el complex, així com el tipus i qualitat d'aquestes.
  
L'objectiu d'aquest concurs públic és, a partir d'un concurs d'avantprojectes, seleccionar l'adjudicatari de la redacció del projecte bàsic del complex turisticoesportiu en l'àmbit del pla especial que millore l'oferta hotelera i esportiva del sector turístic a la zona.
  
La construcció de l'esmentat complex turisticoesportiu o cada una de les seues fases podrà ser promoguda per aquesta Agència Valenciana de Turisme o per altres terceres persones o entitats.
  
2. Programa de les instal·lacions
  
Les accions incloses en l'objecte de contracte que l'adjudicatari de la contractació ha de realitzar són les següents:
  
2.1 L'objecte del projecte és la definició de la situació de totes les instal·lacions dins dels terrenys disponibles per al complex.
  
2.2 Les instal·lacions que hi caldrà incloure són les següents:
  
a) Zona d'esports bàsics.
  
1. Un camp multifuncional d'herba natural, amb grades, per a la pràctica del futbol i del rugbi.
  
2. Un estadi multifuncional d'herba artificial per a la pràctica de futbol, de l'hoquei i l'atletisme (carreres en recta, en pista, obstacles, salts d'altura, amb perxa, llargada i triple, llançament de martell, disc i javelina).
  
3. Una piscina d'ús polivalent (natació sincronitzada i waterpolo).
  
4. Un poliesportiu cobert amb grades, per a la pràctica del voleibol, bàsquet, handbol, futbol sala, bàdminton, hoquei sala i gimnàstica artística i esportiva.
  
5. Un circuit perimetral en tot el complex, per a la pràctica del ciclisme i de la carrera de fons.
  
6. Un camp de criquet.
  
7. Un petit pavelló per a la disputa de finals d'escacs, tenis de taula, etc.
  
8. Una sala de descans compartimentable.
  
9. Un conjunt de vestidors per a dones i homes.
  
b) Zona d'esports complementaris
  
1. Tres pistes de tenis a l'aire lliure.
  
2. Quatre pistes d'esquaix.
  
3. Quatre pistes de paddle-tenis a l'aire lliure.
  
4. Una sala de musculació.
  
5. Una pista de bàsquet a l'aire lliure.
  
6. Una pista de futbol sala a l'aire lliure.
  
7. Un camp de green bowling.
  
8. Una zona per a practicar la petanca.
  
c) Zona d'oci
  
1. Dos vestidors generals (un per a dones i un altre per a homes).
  
2. Un restaurant.
  
3. Un bar cafeteria.
  
4. Zona de piscines i jardins.
  
5. Una zona de jocs infantils.
  
d) Zona de serveis annexos i accessos
  
1. Recepció.
  
2. Accés al complex.
  
3. Una dependència per al servei mèdic.
  
4. Una guarderia.
  
5. Una zona de tendes.
  
6. Un espai per a un envelat.
  
7. Una zona d'aparcament habitual.
  
8. Una zona d'aparcament per a esdeveniments especials.
  
9. Uns accessos especials per a esdeveniments.
  
10. Sales de màquines (calderes, màquines frigorífiques, bombes principals, etcètera).
  
11. Un magatzem petit de recanvis per al manteniment.
  
12. Una zona d'oficines.
  
e) Els establiments hotelers i les seues instal·lacions permeses en el Pla Especial d'Usos i Infraestructures
  
2.3 L'adjudicatari del concurs haurà de tenir en compte, per al disseny de la disposició de totes les instal·lacions, que existiran dues zones d'ús clarament separades. D'una banda, els esportistes que hagen contractat l'ús de les instal·lacions esportives bàsiques, que tindran accés a totes les instal·lacions del complex. D'altra banda, els turistes que desitgen accedir al complex, però que no tinguen contractat l'ús de les instal·lacions esportives bàsiques, que tindran accés solament a la zona d'esports complementaris, a la zona d'oci i als serveis generals.
  
La discriminació de l'accés dels clients es farà en la recepció del complex, per això, a partir d'ací, hauran d'estar clarament separades les zones esmentades.
  
2.4 L'adjudicatari també haurà de tenir en compte en la redacció del projecte que la construcció del complex es podrà realitzar per fases, successives o simultànies, o fins i tot cada fase podrà ser adjudicada, quant a la seua construcció, a diferents empreses. Així doncs, cada fase haurà de poder ser construïda i estar en funcionament i ús independent.
  
Les fases previstes per a la construcció són:
  
A) Fase I, que comprén les instal·lacions i construccions següents:
  
· Accés al complex
  
· Zona d'aparcament habitual
  
· Recepció
  
· Dependència per al servei mèdic
  
· Sala de màquines
  
· Magatzem de recanvis
  
· Oficines
  
· Camp multifuncional d'herba natural amb grades, per a la pràctica del futbol i del rugbi
  
· Estadi multifuncional per a la pràctica del futbol, de l'hoquei i de l'atletisme amb grades
  
· Poliesportiu cobert amb grades
  
· Vestidors de la zona d'esports bàsics
  
· Sala de descans compartimentable
  
· Restaurant
  
· Bar cafeteria
  
· Guarderia
  
B) Fase II, que comprén les instal·lacions i construccions següents:
  
· Pistes de tenis a l'aire lliure
  
· Pistes d'esquaix
  
· Pistes de paddle-tenis a l'aire lliure
  
· Pista de bàsquet a l'aire lliure
  
· Pista de futbol sala a l'aire lliure
  
· Camp de green bowling
  
· Zona de petanca
  
· Vestidors generals de la zona d'oci
  
· Zona de piscines i jardins
  
· Zona de jocs infantils
  
· Zona de tendes
  
· Espai per a envelat
  
C) Fase III, que comprén les instal·lacions i construccions següents:
  
· Piscines d'ús polivalent
  
· Circuit perimetral per a ciclisme i carrera de fons
  
· Camp de criquet
  
· Pavelló per a la disputa de competicions d'escacs, tenis de taula, etcètera.
  
· Zona d'aparcament per a esdeveniments especials
  
· Accés per a esdeveniments especials
  
D) Fase IV
  
· Establiments hotelers d'acord amb el pla especial
  
Els avantprojectes dissenyaran la integració urbanística i característiques volumètriques dels establiments hotelers del pla especial; no serà objecte, en l'àmbit d'avantprojecte d'aquest concurs, el disseny i la resta de característiques particulars pròpies d'un projecte d'edificació.